CELEX: 32011D0208
Language: mt
Date: 2011-04-01 00:00:00
Title: 2011/208/UE: Deċiżjoni ta' Implimentazzjoni tal-Kummissjoni tal- 1 ta' April 2011 dwar kontribuzzjoni finanzjarja mill-Unjoni għal miżuri ta' emerġenza fil-ġlieda kontra l-marda ta' Newcastle fi Spanja fl-2009 (notifikata bid-dokument numru C(2011) 2062)

2.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 87/29
            
         DEĊIŻJONI TA' IMPLIMENTAZZJONI TAL-KUMMISSJONI
   tal-1 ta' April 2011
   dwar kontribuzzjoni finanzjarja mill-Unjoni għal miżuri ta' emerġenza fil-ġlieda kontra l-marda ta' Newcastle fi Spanja fl-2009
   (notifikata bid-dokument numru C(2011) 2062)
   (It-test Spanjol biss huwa awtentiku)
   (2011/208/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kunsill 2009/470/KE tal-25 ta' Mejju 2009 dwar in-nefqa fil-kamp veterinarju (1) u b' mod partikolari l-Artikolu 6(2) tagħha,
   Billi:
   
               (1)
            
            
               Il-marda ta' Newcastle hija marda virali infettiva li tikkawża rata għolja ta' mwiet fit-tjur.
            
         
               (2)
            
            
               Fil-każ ta' tifqigħa tal-marda ta' Newcastle, hemm riskju li l-aġent tal-marda jista' jinfirex f'irziezet oħra tat-tjur f'dak l-Istat Membru, iżda anki fi Stati Membri oħra u f'pajjiżi terzi permezz tal-kummerċ fit-tjur ħajjin jew il-prodotti tagħhom.
            
         
               (3)
            
            
               Tifqigħa ta' dik il-marda tista' għaldaqstant issir epidemija u tkun responsabbli għat-tnaqqis bil-kbir tal-profitabbiltà tat-trobbija tat-tjur.
            
         
               (4)
            
            
               Id-Direttiva tal-Kunsill 92/66/KEE tal-14 ta' Lulju 1992 li tintroduċi l-miżuri tal-Komunità għall-kontroll tal-marda ta' Newcastle (2) tistipula miżuri li f'każ ta' tifqigħa għandhom jiġu implimentati immedjatament mill-Istati Membri b'urġenza sabiex jiġi evitat aktar tixrid tal-vajrus.
            
         
               (5)
            
            
               Id-Deċiżjoni 2009/470/KE tistipula l-proċeduri li jirregolaw il-kontribuzzjoni finanzjarja tal-Komunità għal miżuri veterinarji speċifiċi, inklużi miżuri ta' emerġenza. Skont l-Artikolu 3(2) u 6(2) ta' dik id-Deċiżjoni, l-Istati Membri għandhom jingħataw kontribuzzjoni finanzjarja lejn l-ispejjeż ta' ċerti miżuri għall-qerda tal-marda ta' Newcastle.
            
         
               (6)
            
            
               L-Artikolu 3(6) tad-Deċiżjoni 2009/470/KEE jistabbilixxi regoli dwar il-persentaġġ tan-nefqa li jġarrab l-Istat Membru li jista' jkun kopert mill-kontribuzzjoni finanzjarja tal-Komunità.
            
         
               (7)
            
            
               Il-ħlas ta' kontribuzzjoni finanzjarja mill-Unjoni għal miżuri ta' emerġenza għall-qerda tal-marda ta' Newcastle huwa soġġett għar-regoli stipulati fir-Regolament tal-Kummissjoni (KE) Nru 349/2005 tat-28 ta' Frar 2005 li jistabbilixxi r-regoli dwar il-finanzjament Komunitarju għal miżuri ta' emerġenza u għall-kampanja ta' ġlieda kontra ċertu mard tal-annimali skont id-Deċiżjoni tal-Kunsill 90/424/KEE (3).
            
         
               (8)
            
            
               Tifqigħa tal-marda ta' Newcastle ġiet ikkonfermata fi Spanja fis-26 ta' Novembru 2009. Spanja ħadet miżuri skont id-Direttiva 92/66/KEE u l-Artikolu 3(2) tad-Deċiżjoni 2009/470/KE, biex tiġġieled din it-tifqigħa.
            
         
               (9)
            
            
               Spanja kkonformat għalkollox mal-obbligi tekniċi u amministrattivi tagħha kif stipulati fl-Artikolu 3(2) tad-Deċiżjoni 2009/470/KE u l-Artikolu 6 tar-Regolament (KE) Nru 349/2005.
            
         
               (10)
            
            
               Fit-23 ta' Diċembru 2009, is-26 ta' Jannar 2010 u l-25 ta' Frar 2010, Spanja ssottomettiet stima tal-ispejjeż imġarrba fit-teħid tal-miżuri biex tinqered il-marda ta' Newcastle.
            
         
               (11)
            
            
               Il-miżuri stipulati f'din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   Il-kontribuzzjoni finanzjarja mill-Unjoni lil Spanja
   1.   Kontribuzzjoni finanzjarja mill-Unjoni tista' tingħata lil Spanja għall-ispejjeż imġarrba minn dak l-Istat Membru fit-teħid tal-miżuri skont l-Artikolu 3(2) u 6(2) tad-Deċiżjoni 2009/470/KEE, fil-ġlieda kontra l-marda ta' Newcastle fl-2009.
   2.   Il-kontribuzzjoni finanzjarja msemmija fil-paragrafu 1 għandha tiġi ffissata f'deċiżjoni sussegwenti li trid tiġi adottata f'konformità mal-proċedura stabbilita fl-Artikolu 40 (2) tad-Deċiżjoni 2009/470/KE.
   Artikolu 2
   Id-Destinatarju
   Din id-Deċiżjoni hija indirizzata lir-Renju ta' Spanja.
   
      Magħmul fi Brussell, l-1 ta’ April 2011.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 155, 18.6.2009, p. 30.
   
      (2)  ĠU L 260, 5.9.1992, p. 1.
   
      (3)  ĠU L 55, 1.3.2005, p. 12.